
Врз основа на член 36 став 1 точка 15 од Законот за локалната самоуправа ( Службен весник на РМ. БР.05/02), член 14 став 1 и 2 од Законот за еднакви можности на мажите и жените ( Службен весник на РМ бр.6/12,166/14,150/15) година и член 29 став 1 точка 45 од Статутот на општина Центар Жупа (Сл. Гласник на Општина Центар Жупа бр.16/2020 година). Советот на општина Центар Жупа  на 7-та  редовна седница, одржана на   26.12. 2022  година донесе:
 
ГОДИШНА ПРОГРАМА ЗА ЕДНАКВИ МОЖНОСТИ 
НА ОПШТИНА ЦЕНТАР ЖУПА ЗА 2023 ГОДИНА
1. ВОВЕД
Врз основа на член 14 од Законот за еднакви можности на жените и мажите,  Општина Центар Жупа има обврска за воспоставување на еднаквите можности на жените и мажите во политичката, економската, социјалната, образовната, културната, здравствената, граѓанската и било која област од општествениот живот.
За остварување на оваа цел, општината, согласно одредбите од член 14 од овој закон, а заради суштинска имплементација на целите, покрај другото, должна е да изработи годишна програма во кој ќе бидат утврдени мерките за унапредување на еднаквите можности на жените и мажите. Локалната власт може преку своите надлежности и преку координација со многубројни локални фактори, да презема конкретни акции во корист на родовата еднаквост, намалување на нееднаквостите и промовирање и градење на реална локална заедница и општество во кои, еднаквоста ќе биде пракса.  
Ваквите нееднаквости се јавуваат како резултат на размислувањата, ставовите и убедувањата наметнати поради бројни стереотипи присутни во рамките на семејството, образованието, културата, медиумите, работната средина и организацијата на општеството. 

2. ЦЕЛИ НА ПРОГРАМАТА

Основните цели на активностите на општина Центар Жупа во областа на родовата еднаквост предвидени со оваа програма се:

· Унапредување на знаењето на администрацијата и комисијата за еднакви можности на жените и мажите за родовата рамноправност и родово одговорно буџетирање со организирање на обуки за администрацијата и за комисијата за еднакви можности на жените и мажите. 

· Унапредување на знаењето на жените за континуирана грижа и заштита на сопственото здравје бидејќи постои потреба од поголема информираност за подобрување на здравствената заштита, и поголема едукација за болестите кои се својствени на современите услови на живеење, а во соработка со матични лекари, здравствени установи и лекари специјалисти  ќе се организираат предавања  за советување за редовни прегледи со цел рано откривање и превенција од заболувања. Исто така за време на предавањата ќе се изберат според одредени критериуми неколку жени од ранливи категории со финансиска помош од општината да направат превентивни здравствени прегледи.

· Економско јакнење на жените во општината со помош на огранокот на здружението Радика Де со нивни активности прифатени од општината за нивна реализација како што се организирање обуки за полесно  вклучување на пазарот на труд на невработени жени во општината.
· Со организирање на предавања во училиштата на територијата на општината децата ќе се запознаат со штетното влијание  од подолго користење на компјутерите  и мобилните телефони во текот на денот. Од страна на стручни лица со присуство и на вработени во училиштата ќе се одржат неколку предавања со тема технологијата и влијанието врз децата.  Исто така ќе се одржат предавања за врсничкото насилство особено онлајн насилството наречено сајбер насилство.


3. ИМПЛЕМЕНТАЦИЈА

Одговорни субјекти за имплементација на Програмата во областа на еднаквите можности на жените и мажите во општина Центар Жупа за 2023 година се  пред сè,  координаторката  и заменичката координаторка за еднакви можности поддржана од Комисијата за  еднакви можности при Советот на општина Центар Жупа. 
Обврска и одговорност на админстрацијата  да креираат, иницираат и организираат активности и проекти и да раководат со реализацијата на мерки кои ќе придонесат за унапредување на односите во оваа сфера. Одговорност на Комисијата за еднакви можности е да ги разгледуваат од родов аспект сите одлуки, извештаи, идеи и политики на Општината.











4. ФИНАНСИСКИ ПЛАН ЗА СПРОВЕДУВАЊЕ НА ПРОГРАМАТА



	Реден број
	Активност
	Времетраење
	Буџет  на
проектот- мкд
	Одговорни за имплементација/
партнери
	Извори на
финансирање
	Индикатори

	1.
	Обука на администрацијата и комисијата за еднакви можности  на жените и мажите и родово-одговорно буџетирање
	јануари- декември 2023
	5.000
	Комисија за еднакви можности, координаторката за еднакви можности, општинската администрација
	Буџет на општина Центар Жупа; Проект на УСАИД за јакнење на капацитетите за искористување на ресурсите
	-обучени најмалку 3 члена од Комисијата за еднакви можности и 3 члена од општинската администрација за родова еднаквост и родово-одговорно буџетирање
- за 20% зголемен степен на знаење за родовата еднаквост и родово-одговорното буџетирање кај обучените

	2.
	Зајакнувањена свеста на жените
за континуирана грижа и
Заштита на сопственотоздравје со организирање на предавања и давање на финансиска помош за превентивни прегледи на жените од ранливите категории на граѓани.

	јануари- декември
2023
	30.000
	Општината (КЕМ, координаторката за еднакви можности) во соработка
со Медицински центар, 
училишта
	Буџет на општина Центар Жупа
	· обезбедени превентивни здравствени прегледи за   жени; 
за 20%зголемен степен на знаење за сопственото женско здравје

	3.
	Економско јакнење на жените во општината со организирање обуки за полесно  вклучување на пазарот на труд за  невработените жени во општината.

	јануари –декември
2023
	15.000
	Општинска администрација, Невладина организација Радика Де, Комисија за  еднакви можности,
образовни
институции.
	Буџет на општина Центар Жупа
	· жени обучени за олеснување во можноста за вработување и вклучување на пазарот на труд


	4.
	Унапредување на  здравјето кај децата со советување за штетното влијание од подолго користење на компјутерите  и мобилните телефони во текот на денот и 

	јануари – декември
2022
	5.000
	КЕМ во соработка
Со здр.инстит.,
Медицински центар
и Директори на
училишта
	Буџет на општина Центар Жупа
	· Најмалку 30 деца (момчиња и девојчиња) обучени за влијанијата на технологијата врз здравјето
· За 20% зголемено  знаење за влијанијата на технологијата врз здравјето на децата 

	5. 
	Советување за сајбер насилство кај децата

	јануари – декември
2022
	5.000
	Општината во соработка
со НВО, 
Медицински центар
и училиштата
	Буџет на општина Центар Жупа
	· најмалку 30 деца (момчиња и девојчиња) обучени за сајбер насилството
· за 20% зголемено знаење за препозанавање  сајбер насилство кај децата

	ВКУПЕН БУЏЕТ
	60.000 МКД

